**Техническа спецификация:**

Техническо обслужване на многофункционални устройства за копиране, сканиране и принтиране KONICA MINOLTA в сградите на Софийски районен съд в гр. София, бул. „Ген.М.Д.Скобелев“ № 23 и бул. „Цар Борис III” № 54

1.1. Описание на устройствата:

|  |  |  |
| --- | --- | --- |
| **Устройство** | **Местонахождение и брой** | |
| бул. „Ген. М.Д.Скобелев“ № 23 | бул. „Цар Борис III” № 54 |
| KONICA MINOLTA bizhub 454e | 5 бр. | 11 бр. |
| KONICA MINOLTA bizhub C454e | 2 бр. | 1 бр. |
| KONICA MINOLTA bizhub 4050 | 6 бр. | 61 бр. |
| KONICA MINOLTA bizhub 364e | 1 бр. | 2 бр. |
| KONICA MINOLTA bizhub 224e | 5 бр. | 11 бр. |

1.2. Дейности по абонаментна извънгаранционна поддръжка и периодичност на извършването им:

В абонаментната извънгаранционна поддръжка се включват следните дейности:

- извършване на диагностика,

- поддръжка на място в техническа изправност и годност за ползване на устройствата,

- отстраняване на повреди,

- подмяна на резервни части,

- профилактични технически прегледи,

- почистване на техниката.

Вложеният труд за диагностика, ремонт и профилактика на устройствата, инструктаж за правилна експлоатация, когато последният е необходим, транспорт на устройствата, сервизна техника и сервизни специалисти до адресите на възложителя и обратно, както и всички други дейности и разходи на участника, свързани с изпълнението на дейностите по абонаментна извънгаранционна поддръжка, с изключение на доставката на резервни части, са за сметка на изпълнителя.

В абонаментната извънгаранционна поддръжка се включва и доставка/и на резервни части, по цени на дребно, валидни в ценовата листа на изпълнителя към момента на извършване на доставката, извършена/и след предварително одобрение на стойността от възложителя.

Дейностите по извършване на профилактични технически прегледи и почистване на техниката се извършват минимум два пъти за срока на договора – при влизане в сила на договора и на шестия месец след влизането му в сила – за всяка една машина. Дейностите се извършват на място – при възложителя, като за изпълнението им се съставя приемо-предавателен протокол и същите се отразяват в дневник – досие на извършените дейности, съхраняван в отдел „Информационно обслужване“ при СРС за всяка от сградите на съда.

Дейностите по извършване на диагностика, поддръжка на място, отстраняване на повреди и подмяна на резервни части се извършват при необходимост или по подаден от възложителя или от упълномощено от него длъжностно лице сигнал за неизправност и/или повреда. Приемането на изпълнението на дейностите се извършва с приемо-предавателен протокол и същите се отразяват в дневник – досие на извършените дейности, съхраняван в отдел „Информационно обслужване“ при СРС за всяка от сградите на съда.

Дейностите по отстраняване на повреди се извършват по преценка на изпълнителя в сервизната му база или при възложителя. При невъзможност за отстраняване на проблем на място, изпълнителят транспортира техниката от нейното местоположение за негова сметка до специализирания му сервиз и обратно на мястото на използване.

1.3. Време за реакция след подаване на сигнал, вложени резервни части и гаранция на извършените ремонти:

Страните определят длъжностни лица за контакт по техническите въпроси, които имат право да подават, съответно приемат сигнал за възникнал проблем/повреда в електронен вид по електронна поща, чрез Web-портал или на хартиен носител по факс, посочени в договора за изпълнение на обособената позиция. Заедно със сигнала в електронен вид определените длъжностни лица могат да дадат допълнителни обяснения и в устен вид – на посочен в договора мобилен телефон.

Всеки сигнал следва да съдържа информация за повреденото устройство и вероятния характер на повредата.

Срокът за реакция при проблем по време на поддръжка не може да бъде по-дълъг от 1 (един) работен ден, считано от уведомяване на изпълнителя.

В срока за реагиране изпълнителят е длъжен да изпрати свой специалист/и по местонахождението на устройството при възложителя, който да диагностицира проблема и да се заеме с отстраняването й.

При извършването на ремонт, изпълнителят се задължава да влага единствено нови, неупотребявани, нерециклирани резервни части, които са с гаранционен срок, не по-малък от предвидения от производителя, както и да извършва ремонта на устройствата съгласно стандартите на производителя им.

Когато за отстраняването на технически неизправности се налага смяна на резервни части, изпълнителят е длъжен да посочи писмено (в констативен протокол) установената повреда и необходимите за ремонта резервни части с гаранция за качество (минимум дванадесет месеца) и цена. В случай на нужда от закупуване на резервни части за устройствата на възложителя, в констативния протокол относно повредата, изпълнителят следва да обоснове техническата невъзможност на ремонта без тези части.

Когато по повод повредена част или друг технически проблем се установи, че е по-целесъобразно повредата/проблема да не бъде отстранен, а съответното устройство да престане да функционира, за същия се издава констативен протокол, който се подписва от представители на възложителя и изпълнителя.

Всяка необходимост от подмяна на резервна част, която подлежи на заплащане, се съгласува предварително с възложителя, който има право на преценка относно посочените от изпълнителя цени.

Цената на резервните части следва да е по каталог / ценова листа на изпълнителя и да е съизмерима с най-ниските пазарни цени, като възложителят може да я преразгледа и откаже.

Влагането на резервни части без одобрение от възложителя е за сметка на изпълнителя.

След извършване на ремонта изпълнителят връща на възложителя подменените повредени части на устройствата, придружени с приемо-предавателен протокол за извършените ремонти дейности и вложените нови части. Протоколите за приемане на извършената работа се подписват от изпълнителя и от упълномощен представител на възложителя.

Срокът за отстраняване на проблем е до 3 (три) работни дни от констатиране на проблема от страна на изпълнителя, но не повече от 10 (десет) работни дни при необходимост от международна доставка на резервни части.

В случай на поява на скрит фабричен дефект (при правилна експлоатация и съхранение) или друга неизправност на доставените резервни части, изпълнителят се задължава в рамките на 48 (четиридесет и осем) часа след уведомяването от възложителя да изпрати свой представител, който да установи рекламацията и да извърши замяната незабавно.

1.4. Изискване за извършване на оглед:

Всеки участник задължително следва да извърши еднократен оглед на устройствата в работен ден за времето от 09:00 до 16:00 часа след предварително направена писмена заявка на посочената в решението електронна поща. Заявката следва да бъде изпратена поне 1 (един) работен ден преди датата, избрана за оглед, като в нея бъде посочен час и лице/а, които ще присъстват при огледа.

**\*Забележка:**

Оферти, които не съдържат подписан от представител на възложителя и от участника протокол за извършен оглед, няма да бъдат разгледани и участниците отстранени от участие в процедурата на основание чл.107, т.1 ЗОП.

1.5. Други изисквания:

Във връзка с изпълнението и отчетността на дейностите по обществената поръчка участниците следва да имат изградена работоспособна система за приемане, изпълнение и отчитане на сервизни заявки, която да дава възможност за проследяване през целия срок на договора подадените заявки за сервиз, извършеното по заявката и сроковете на отстраняване на проблеми. Системата трябва да осигури възможност за подаване на сигнали - един телефонен номер, един електронен адрес или адрес на Web портал.